# **DECIZIA ETAPEI DE ÎNCADRARE**

## Nr. 33 din 20.03.2018

**Revizuită la data de 00.07.2018**

Ca urmare a solicitării de revizuire a deciziei etapei de încadrare nr. 33/20.03.2018, emisă pentru proiectul: ***Construire bază recreativă P+E*,** propus a fi amplasat în comuna Camăr, satul Camăr, nr. 414/B, jud. Sălaj, identificat prin nr. cadastral 50186 și nr. 50418, înregistrată la A.P.M. Sălaj cu nr. 3689/28.06.2018 adresate de **SC Bibrokem SRL**, cu sediul în comuna Camăr, satul Camăr, nr. 291, jud. Sălaj, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 02.07.2018, că proiectul: ***Construire bază recreativă P+E*,** propus a fi amplasat în comuna Camăr, satul Camăr, nr. 414/B, jud. Sălaj, identificat prin nr. cadastral 50186 și nr. 50418, nu se supune evaluării impactului asupra mediului şi nu se supune evaluării adecvate.

**Modificările aduse proiectului:**

* S-a schimbat regimul de înălțime a clădirii (inițial baza recreativă a avut regim P+E parțial și în proiectul modificat are regim S+P+Eparțial.
* În urma modificării regimului de înălțime s-a schimbat: suprafața construită, suprafața desfășurată, suprafața utilă a bazei recreativă și P.O.T. propus respectiv C.U.T. propus.
* S-a schimbat structura de rezistență a clădirii: inițial era pe zidărie portantă, în proiectul modificat va fi realizată din cadre de beton armat.
* A fost schimbată forma, dimensiunile și materialul din care se va realiza piscina interioară (se va realiza din beton armat monolit).
* A fost schimbată forma, dimensiunile și materialul din care se va realiza piscina exterioară (se va realiza din beton armat monolit).
* S-a modificat suprafața la „platforme exterioare amenajate”.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa 2 la pct. 10 lit. b) şi pct. 13 lit. a);

b) Caracteristicile proiectului:

b1) mărimea proiectului: titularul, prin accesarea finanțării din fonduri Programul Naţional de Dezvoltare Rurală 2014 – 2020, submăsura 6.4 - *Investiții în crearea și dezvoltarea de activități neagricole,*doreșteconstruirea unei baze recreative cu piscină exterioară, amenajarea unui spațiu de joacă, amenajarea unui parc recreativ, împrejmuirea terenului cu gard, platforme exterioare amenajate. Accesul pe amplasamentul propus se va realiza din parcela cu nr. cadastral 50186, drept de proprietate SC Bibrokem SRL, având acces din drumuri amenajate, aflate paralel limitei sudice și nordice.

Vecinetățile terenului studiat: N - teren care este în proprietatea firmei SC Bibrokem SRL, S - teren cu nr. cadastral 50419, E - teren cu nr. cadastral 50229, V - cu nr. cadastral 50186 fiind în proprietatea firmei SC Bibrokem SRL;

Aria totală a terenului este 8400 mp, P.O.T. propus 26,42%, C.U.T. propus 0,31%.

Caracteristicile construcțiilor propuse:

***Baza recreativă***: regim de înălțime S+P+1E(parțial), suprafața construită: 440,85 mp, suprafața desfășurată: 845,57 mp, suprafața utilă: 754,46 mp;

Descrierea funcțională:

* subsolul construit parțial având suprafața utilă de 184,90 mp are funcțiunea de depozit pentru unelte având accesul din exterior, construit pe latura vestică;
* la parter baza va fi compusă din: vestibule acces, recepție clienți, vestiar bărbați, vestiar femei, vestiar persoane cu dizabilități, piscină interioară din beton armat monolit – 178,40 mp, saună, dușuri și scară acces etaj;
* etajul este compus din sala de jocuri, sală de joacă pentru copii, salon masaj, solar, grup sanitar, hol și scară;

***Piscină exterioară***: se va realiza din beton armat monolit, suprafața construită: 96 mp;

Instalația de filtrare tratare va asigura necesarul pentru ambele piscine (exterioară + interioară). Suprafața totală a bazinelor va fi de 254 mp, adâncimea apei: 0,2 – 1,8 mp, volumul apei: 77 mc, sarcina specifică: 0,5 persoană/mp, efectivul simultan permisibil: 71 persoane, randamentul de recirculare prescris pentru o persoană: 2mc/h/persoană, randamamentul de recirculare minim necesar: 142 mc/h, randamentul de recirculare proiectat: 2x94=188 mc/h, timpul de recirculare: 25 minute. Tipul instalației de recirculare a apei: filtru de nisip de tip Castiglione HF, D=2000 mm, v=30 m/h, Q = 94 mc/h; pompă Calpeda P=5,5 kW. Tehnologia utilizată: filtrare rapidă de contact + dezinfectare;

***Spațiu de joacă exterior:*** suprafața construită: 678 mp;

***Parc recreativ***: suprafața: 1004 mp;

***Gard:*** va avea lungimea de 270 ml, se propune realizarea împrejmuirii terenului cu nr. cadastral 50418, la frontul stradal cu stâlpi din beton armat și panouri din fier forjat la care vor fi prevăzute accesele auto și pietonal, respectiv pe restul laturilor terenului împrejmuirea este realizată cu gard din panouri metalice bordurat H=200 cm;

***Alei și platforme:*** vor fi realizate din platforme din beton cu pantă de scurgere a apelor pluviale, suprafața: 856 mp;

***Spațiu verde:*** 4688,72 mp;

b2) cumularea cu alte proiecte: nu este cazul;

b3) utilizarea resurselor naturale:

Toate instalațiile de alimentare cu apă, energie termică, canalizare menajeră se vor racorda la rețeaua existentă de pe terenul învecinat. Pe terenul învecinat există rețea de alimentare cu apă, rețea de canalizare și ministație de epurare.

- alimentarea cu apă a obiectivului se va face prin racord de Dext= 50X3 mm, realizat din țeavă de polietilenă de înaltă densitate, de culoare neagră pentru rețele de apă, PEHD Pn 6 bar de la rețeaua existent pe teren cu nr. cadastral 50186;Pentru prepararea apei calde menajere s-au prevăzut 68 de panouri solare.

*-* alimentarea cu energie electrică*:* se va face de la rețeaua de energie electrică existentă în zonă;

- alimentarea cu energie termică: pentru încălzirea spațiilor se va folosi centrala termică existentă pe terenul învecinat.

b4) evacuarea apelor uzate: provenite de la obiectele sanitare aferente clădirii, respectiv de la piscină, se face în stația de epurare existentă pe teren, cu nr. cadastral 50186; Stația de epurare existentă este de tip Fuulcontrol de 10 mc din material PAFS ce este un sistem monobloc, toate cele 5 etape (alimentare, aerare, decantare, evacuare, recirculare nămol) au loc în interiorul aceluiași bazin dublu compartimentat (decantor și camera aerare). Circulația apei pe parcursul celor 5 etape se face cu ajutorul air-lifturilor antrenate de o suflantă, cu ajutorul căreia se face și introducerea aerului.

Apele pluviale colectate de pe clădiri și platformele betonate sunt convențional curate și vor fi dirijate spre șanțurile din zonă.

b5) producţia de deşeuri: conform Legii nr. 211/2011(r1), privind regimul deşeurilor, cu modificările și completările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

- lucrările necesare organizării de şantier constă în: organizarea de şantier se va face în cadrul incintei studiat și constă în depozitări temporare de materiale şi asigurarea mijloacelor umane;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: comuna Camăr, satul Camăr, nr. 414/B, jud. Sălaj, identificat prin nr. cadastral 50186 și nr. 50418.

c1) utilizarea existentă a terenului: conform certificatului de urbanism nr. 6/08.05.2018 emis de Primăria Comunei Camăr, terenul se află în intravilanul comunei Camăr, nr. cadastral 50186 și nr. 50418, localitatea Camăr, folosința actuală este teren arabil;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

Condiţiile de realizare a proiectului:

a). Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b). În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

c).Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.

d). Respectarea prevederilor actelor/avizelor emise de alte autorităţi pentru prezentul proiect.

e). Realizarea reţelelor de canalizare etanşe pentru a preveni poluarea solului şi a pânzei freatice.

f). Respectarea prevederilor Ord. 119/2014, privind nivelul de zgomot.

g). Înterzicerea depozitării direct pe sol a deşeurilor sau a materialelor cu pericol de poluare.

h). Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

La şedinţa CAT din data de 02.07.2018 au fost solicitate următoarele acte/avize:

- aviz ISU;

- punct de vedere/notificare A.N. Apele Române, Administrația Bazinală de ApăCrișuri;

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**dr. ing. Aurica GREC**

**Şef serviciu Avize, Acorduri, Autorizații,**

**ing. Gizella Balint**

Întocmit,

cons. Hajnalka Mate - György